
Kako će postupiti hadžija koji mora stići na avionski let u četiri sata popodne trinaestog zulhidže, a Minu nije napustio dvanaestog dana, već ga je tu zatekao zalazak sunca? Je li dopušteno da obred bacanja kamenčića obavi ujutro kako bi stigao otputovati? Ukoliko ne stigne na let, doživjet će neugodnosti i teškoće. Ako vi ovo ne dozvoljavate, postoje li islamski učenjaci koji to dozvoljavaju? Allah vas nagradio za dobro koje činite muslimanima!


* 
* 
* 
* 
* 
* 
* 

 
Kako će postupiti hadžija?

Ni u tom slučaju nije dopušteno obaviti obredno bacanja kamenčića prije nego što nastupi podne-namaz, ali čovjeka koji se nalazi u toj situaciji, zato što se radi o vanrednim okolnostima, možemo osloboditi obaveze bacanja kamenčića i obavezati ga da klanjem kurbana, odnosno time da on nekog opunomoći da zakolje ***[kurban](https://pitajucene.com/search/kurban/questions/ "Pretraži pitanja o kurbanu")*** u Meki i da meso te žrtvene životinje podijeli mekanskim siromasima; on će obaviti oproštajni tavaf i napustiti Meku.


U vezi s vašim riječima: “Ako vi ovo ne dozvoljavate, postoje li islamski učenjaci koji to dozvoljavaju?”, reći ćemo da postoje islamski autoriteti koji dopuštaju bacanje kamenčića prije nastupanja podnevskog namaza, ali to njihovo mišljenje nije ispravno. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao je: “Usvojite od mene način obavljanja obreda!” (el-Buhari, 83, i Muslim, 1306), a on je u trima danima poslije Kurban-bajrama kamenčiće bacao samo poslije nastupanja podne-namaza, pa ih prije toga nije dozvoljeno baciti.


Možda će neko reći: “To što je Vjerovjesnik, ﷺ, kamenčiće bacao poslije nastupanja podnevskog namaza ne ukazuje na to da se ovaj obred ne može obaviti prije tog vremena. Naime, ovdje je riječ o Poslanikovu činu, a čin ne iziskuje obavezu.” Evo odgovora na ovu dilemu: istina je da se ovdje radi o Poslanikovu činu, kao što je istina da Vjerovjesnik, ﷺ, nije naredio da se kamenčići bacaju nakon što sunce pređe zenit, odnosno nije zabranio da se ovaj obred obavi prije tog vremena. Usto, tačna je konstatacija da puki čin ne iziskuje obavezu, utoliko jer se obaveza može ustanoviti samo na temelju verbalne zapovijesti, odnosno na temelju verbalne zabrane da se nešto izostavi. Međutim, ovdje postoji indicija da ovaj Poslanikov, ﷺ, čin iziskuje obavezu. Drukčije rečeno, činjenica da je Božiji Poslanik obredno bacanja kamenčića odlagao sve do nastupanja podne-namaza dovoljan je pokazatelj da se tako mora postupiti. Naime, da je bilo dozvoljeno kamenčiće bacati prije tog vremena, Resulullah, ﷺ, bacao bi ih prije toga, tim prije jer bi time olakšaoumetu. Poslanik islamauvijek je birao lakšu i sretniju mogućnost ukoliko se ne bi radilo o grijehu, a budući da ovdje nije izabrao lakšu mogućnost, to znači da je bacanje kamenčića prije nastupanja podne-namaza grijeh.


Imamo još jednu indiciju da ovaj Poslanikov, ﷺ, čin iziskuje obavezu, a to je činjenica da je Resulullah, ﷺ, kamenčiće bacao odmah nakon što sunce pređe zenit, a prije nego što bi obavio podne-namaz – kao da je strpljivo čekao da sunce prevali sredinu neba, pa da obavi ovaj obred; zbog toga je odgađao obavljanje ponevskog namaza iako je vrednije ***[namaz](https://pitajucene.com/search/Namaz/questions/ "Pretraži pitanja o namazu")*** obaviti u njegovom prvom vremenu.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


